ኢለ ሓቲተ። መልሱ ድማ ረኺበዮ" ክብል ይዛረብ። ካብ ታሕቲ ተበጊሱ ዝሓሸ ገንዘባዊ ዓቕሚ ክረክብ ስለዝኸኣለ "እተን ኣብዚ መዓስከር ዘለዋ ኣናኣሸቱ ጀነረተራት ዓቕሚ እናስኣና እንትቃፀላ በዚ ምኽንያት ድማ እቲ ናብ ኩሉ'ኳ ብቕጥዑ ዘይተባፅሐ ኣገልግሎት መብራህቲ እንትቖራረፅ ተዓዚበ። ሸዑ'ውን እንታይ ክገብር ከምዘለኒ ፈሊጠ" ይብል። እዚ ሓሳቡ ኣብ ውሽጡ ኣይተረፈን፤ ምስ ሓደ ዝኣምኖ ኢትዮጵያዊ ፈታዊኡ ዘተየሉ'ምበር። ብድሕሪ ዘትኦም ነቲ ኢትዮጵያዊ ፈታዊኡ ገንዘብ ኣትሒዙ ናብ ጎንደር ብምልኣኽ ዘገልገለትን ዝሓሸ ዓቕሚ ዝነበራን ጀነሬተርን ዓዲጉ ክመፅእ ገበሮ። መግለጺ ስእሊ, መበገሲ ሃፍቲ ገብረመሰቀል ምህጣር ከብትን ጠለበጊዕን ነይሩ ጀነሬተር ናብ መዓስከር ስደተኛታት ማይ ዓይኒ ኣትያ። ቅድም ክብል ዝነበረ ናይ ኣናኣሸቱ ጀነረተራት ዝተቖራረፀ ኣገልግሎት ብዝሓሸ መስመር ተተኪኡ። ኮይኑ ግን እቲ ዓቕሚ ምስ ጠለብ ክመጣጠን ኣይከኣለን። ገብረመስቀል ሕዚ'ውን ናብ ካልእ ውሳነ ተሰጋጊሩ። "ንዓዓ ቁሩብ ገንዘብ ኣሕዚልና ብምሻጥ ዝሓሸት ብምፃእ ተኺልያ። ዘይበፅሖም ክበፅሖም ገይርና። ንሳልሳይ ግዘ'ውን ብተመሳሳሊ ነታ ዝነበረት ብምሻጥ እዛ ሕዚ ዘላ ዓዲግና" ክብል ይገልፅ። እቲ ብተደጋጋሚ የጋጥም ዝነበረ ምቁርራፅ ተመሓይሹ ማይ-ዓይኒ ብርሃን ረኺባ። "ኣብ ፀልማት ምንባር…" ኣብዚ ሕዚ እዋን ብውሑድ ኣስታት 1500 ገዛውቲ ካብታ ንሱ ዘዳለዋ ጀነሬተር ኣገልግሎት መብራህቲ ዝረኸባ እየን። እናዳባራትን ካልኦት ኣገልግሎት ወሃብቲ ኣናኣሸቱ ታካላትን እውን ስርሐን ክሰርሓ ዘኽእለን ሓይሊ የቕርበለን። "ምስቲ ስደተኛ ብሰነያን ምርድዳእን እየ ዝሰርሕ። ኣነ ብዘይንሶም ንሶም ብዘይኣነ ዘይሕሰብ እዩ። ገንዘብ ንዘይብሎም ክሳብ ናይ ሰለስተ ኣዋርሕ ግዜ እፅበዮም" ክብል ይዛረብ። ንመብራህቲ ገዛ 90 ቅርሺ ብወርሒ የኽፍል። ኣገልገሎት ንዝህባ ኣናኣሽቱ ትካላት ድማ ብመጠን እቲ ዝሓዝኦ ኤለክትሪክ ዝጥቀም ዓይነት መሳርሒ ይሓትት። ኣብ መዓልቲ ንሸሞንተ ሰዓታት ኣብቲ መዓስከር ስደተኛታት ኣገልግሎት ሓይሊ ጀነረተር ይህብ። ቅድም ክብል ምንቅስቓሳት ኩሉ በታ ንጉሆ ወፂኣ ኣጋ ግዘ እትዓርብ ፀሓይ ዝተገደበ ነይሩ። ኣብዚ ሕዚ እዋን ግን ክሳብ ምሸት ሰዓት 4፡00 (10፡00) ምንቅስቓስ ኣሎ። ነብያት ፍፁም ናብቲ መዓስከር ካብ እትኣቱ ሰለስተ ዓመታት ገይራ'ላ። ተረባሒት ኣገልግሎት መብራህቲ'ያ። "ኣብ ፀልማት ምንባር እንታይ ዓይነት ስምዒት ከምዝፈጥረልካ ንማንም ዝኽወል ኣይኮነን። ናይ ገብረመስቀል ስራሕ ሰብኣውነት ዝግለፀሉ ስራሕ'ዩ፤ ብፅቡቕ ኣናተገልገልና ኢና" ክትብል ርእይቶኣ ትህብ። ኣብዚ ሕዚ እዋን ድማ ዋላ ንደቓይቕ ምጥፍኣ ከቢድ ከምዝኾነ ትዛረብ። መግለጺ ስእሊ, ልዕሊ 1500 ገዛውቲ ካብ ገብረመስቀል ሓይሊ መብራህቲ ይረኽቡ ኣብታ ንኢሽተይ ሹቑ ዝረኸብናዮ ስምኦን እውን ነቲ ቅድም ክብል ዝነበረን ሕዚ ዘሎን ኩነታት የነፃፅር። እቲ መዓስከር እንትጣየሽ ጀሚሩ ክሳብ ሕዚ ኣብኡ ይነብር። "ዝሓሰብካዮ ከይሰራሕካ ብእዋኑ ናብ ገዛኻ ትኣቱ፤ ኩነታት ፀጥታ እውን ስግኣት ዝነበሮ ብምንባሩ ገዛኻን ትካልካን ገዲፍካ ምምሳይ ኣይሕሰብን ነይሩ" ዝብል ስምኦን፡ ሎሚ ግን መብርህቲ ክሳብ ዘላ ድላይካ ክትሰርሕን ናብ ድላይካ ክትንቀሳቐስን ከምዝከኣል የረድእ። መፃኢ ሓሳብ ብሓፈሻ ልዕሊ 465 ሽሕ ብር ኢትዮጵያ ወፃኢ ዝገበረላ ዓባይ ጀነሬተር 275 ኪሎዋት ዓቕሚ ኣለዋ። ኣብ ትሕቲ እቲ ኣብ ማእኸል መዓስከር ስደተኛታት ዝተሰርሓላ ፅላል ኮይና ብርሃና ትልግስ። ዘድልያ ነዳዲ ብኣይሱዚ መኪና እናተፅዓነ በብእዋኑ ይመፀላ። ንኣሽሓት ስደተኛታትን ንገብረመስቀልን ዘተኣሳሰረት ሰንሰለት ምትሕግጋዝ ኮይና ትርከብ። መግለጺ ስእሊ, ገብረመስቀል ንጀነሬተሩ ዝኸውን ነዳዲ ካብ ከተማ ብኣይሱዙ መኻይን እናፅዓና የምፅእ "ሓሳበይ ኣብዚ መዓስከር ጥራሕ ዝተገደበ ኣይኮነን። ፍቓድ እንተረኺበብ ጠለብ እንተልዩን ካልኦት ጀነረተራት ብምዕዳግ ናብቶም ካልኦት መዓስከራት ስደተኛታት ኣገልግሎት መብራህቲ ናይ ምብፃሕ ዕላማ ኣለኒ" ይብል። እዚ ናብ ተግባር ንምውዓል'ውን ኣብ ምዝርራብ ይርከብ። ናብራ ስደት ምችው ብዝብል ቃልን ሓሳብን ዝግለፅ'ኳ እንተዘይኮነ ብምንፅፃር ግን ኣብ ዝሓሸ ናይ ስደት ህይወት ከምዘሎ ዝዛረብ ገብረመስቀል፡ ካብ ስድርኡን ዘመድ ኣዝማዱን ሰጊሩ ንኻልኦት ስደተኛታት'ውን ዕድል ስራሕ ፈጢሩ'ዩ። 'ሰሪሐ ክልወጥ' ወይ ድማ 'ፀጊሙኒ' ንዝበሎ ብልቓሕ ይኹን ብሓገዝ ካብ ኣታዊኡ ይህብ። ኣብዚ ሕዚ እዋን ልዕሊ 400 ሽሕ ቅርሺ ክንሰርሕ ንዝበልዎ ሰባት ብእምነት ኣለቂሑ'ሎ። ገና እግሩ ካብ ሃገሩ ንስደት እንተልዕል ኣብ ኢትዮጵያ ንምፅናሕን ንምስራሕን ሓሳብ ዝነበሮ እንትኸውን ሕዚ'ውን ዝፍጠሩሉ ዕድላት እናተጠቐመ ኣብ ኢትዮጵያ ናይ ምፅናሕ ድልየት ከምዘለዎ ይዛረብ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
